CELEX: 62010CA0423
Language: el
Date: 2011-05-18 00:00:00
Title: Υπόθεση C-423/10: Απόφαση του Δικαστηρίου (όγδοο τμήμα) της 18ης Μαΐου 2011 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Delphi Deutschland GmbH κατά Hauptzollamt Düsseldorf (Κοινό Δασμολόγιο — Συνδυασμένη Ονοματολογία — Δασμολογική κατάταξη — Ηλεκτρικοί σύνδεσμοι — Διάκριση 853669 — Βύσματα και ρευματολήπτες)

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/12
            
         Απόφαση του Δικαστηρίου (όγδοο τμήμα) της 18ης Μαΐου 2011 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Delphi Deutschland GmbH κατά Hauptzollamt Düsseldorf
   (Υπόθεση C-423/10) (1)
   
   (Κοινό Δασμολόγιο - Συνδυασμένη Ονοματολογία - Δασμολογική κατάταξη - Ηλεκτρικοί σύνδεσμοι - Διάκριση 8536 69 - Βύσματα και ρευματολήπτες)
   2011/C 204/21
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   Delphi Deutschland GmbH
   
      κατά
   
   Hauptzollamt Düsseldorf
   
      Αντικείμενο
   
   Αίτηση εκδόσεως προδικαστικής αποφάσεως — Finanzgericht Düsseldorf — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε με τους κανονισμούς (ΕΚ) της Επιτροπής 1810/2004, της 7ης Σεπτεμβρίου 2004 (ΕΕ L 327, σ. 1), 1719/2005, της 27ης Οκτωβρίου 2005 (ΕΕ L 286, σ. 1), καθώς και 1549/2006, της 17ης Οκτωβρίου 2006 (ΕΕ L 301, σ. 1) — Ηλεκτρικοί σύνδεσμοι που συνδέονται με σύσφιξη με το καλώδιο και τοποθετούνται σε πλαστικό περίβλημα ώστε να συνδεθούν δύο καλώδια — Κατάταξη στην διάκριση 8536 69 της Συνδυασμένης Ονοματολογίας
   
      Διατακτικό
   
   Η διάκριση 8536 69 της Συνδυασμένης Ονοματολογίας που περιέχεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως τροποποιήθηκε για τα έτη 2005, 2006 και 2007, αντιστοίχως από τους κανονισμούς (ΕΚ) 1810/2004 της Επιτροπής, της 7ης Σεπτεμβρίου 2004, (ΕΚ) 1719/2005 της Επιτροπής, της 27ης Οκτωβρίου 2005, και (ΕΚ) 1549/2006 της Επιτροπής, της 17ης Οκτωβρίου 2006, έχει την έννοια ότι ηλεκτρικές συνδέσεις όπως οι επίδικες δεν αποκλείονται από τη συγκεκριμένη διάκριση για τον λόγο ότι δεν διασφαλίζουν τη μόνωση του κυκλώματος στη θέση συνδέσεως ή αποτελούν μόνον ένα τμήμα των βυσμάτων και ρευματοληπτών που κατασκευάστηκαν μεταγενέστερα, εφόσον καθιστούν δυνατές τις συνδέσεις συσκευών, καλωδίων, πλακετών σύνδεσης κ.λπ. με απλή εισαγωγή των βυσμάτων (αρσενική επαφή) στους ρευματολήπτες (θηλυκή επαφή), χωρίς να απαιτούνται εργασίες συναρμολογήσεως.
   
      (1)  ΕΕ C 317 της 20.11.2010.